gl gl gl de id gl de es gl gl gl en pt en eu hu de fr pt fr fr en th gl gl pl pl hbs_lat gl es es gl pt gl gl en gl gl pt gl gl gl ca es es id gl gl gl en pt en eu hu de fr pt fr fr en th gl gl pl pl hbs_lat gl es es gl pt gl gl en gl gl pt gl gl gl ca es es gl gl gl gl gl gl es en gl gl gl gl gl gl gl gl gl gl gl gl gl gl gl gl gl gl gl gl ca gl gl gl ru gl gl nl ca gl gl gl ca gl gl gl sv gl gl gl fr gl gl gl es gl gl pt ru gl gl pt uk gl gl it ca gl gl gl fi gl gl es gl gl gl gl gl es gl gl gl gl gl gl gl gl en pt en eu hu de fr pt fr fr en th gl gl pl pl hbs_lat gl es es gl pt gl gl en gl gl pt gl gl gl ca es es id gl gl gl en pt en eu hu de fr pt fr fr en th gl gl pl pl hbs_lat gl es es gl pt gl gl en gl gl pt gl gl gl ca es es gl en gl es gl gl gl gl ca is eu it
Ría de O Burgo - Reserva da Biosfera
Facebook Twitter Youtube Instagram Vimeo Link
Guía Agrolimentaria de la Reserva de Biosfera (.pdf)
Guía de Excelencia RB (.pdf)
Guía para Comer Ben e Durmir Mellor (.pdf)
Guía Comidas Saudables e Sostibles (.pdf)
Ruta de Aves: Ría de O Burgo
Orientada de sur a norte e formada pola desembocadura do río Mero, toma o seu nome da parroquia do mesmo nome, en Culleredo. De escasa profundidade, os seus fondos son limosos e areentos, nalgúns recunchos cubertos por manchas de marisma ás que acoden moitas aves acuáticas a descansar en preamar.
De enorme atractivo sobre todo para a observación de aves litorais, tanto pola diversidade de especies (é posible observar varias decenas nun paseo) como pola posibilidade de telas moi preto. A súa contorna axardinada e urbanizada acolle ademais unha nutrida comunidade de aves típicas deste tipo de medios.
Os meses con maior variedade e abundancia de especies son os de outono e inverno, ata mediados da primavera.
A ruta, a pé, iníciase onde desemboca o río Mero baixo a ponte medieval do Burgo, tomando alí mesmo o paseo marítimo que percorre a beira esquerda da ría, correspondente ao municipio de Culleredo, ata a ponte da Pasaxe.
Desde a ponte medieval do Burgo, observa as aves presentes cara á ponte da autoestrada AP9: gaivotas, garzas e parrulos e mesmo picapeixes vense desde moi preto. Na primavera busca ademais andoriña dos penedos e andoriña dáurica.
Camiño da estrutura metálica de cor vermella que hai onde comeza a ensancharse a ría, podes detectar doadamente os mergullóns pequenos que invernan entre aquí e a outra beira. Seguro que antes descobres corvos mariños, garzotas e garzas reais, así como as primeiras limícolas.
Desde este embarcadoiro cara á dereita e a esquerda, cando a marea está a medias, hai estupendas oportunidades para contemplar de preto cisne mudo e moitas outras aves, sobre todo limícolas como mazaricos rubios e rabinegros, biluricos patorrubios e claros, pilros comúns, biluricos de rochas e, durante os pasos migratorios, píllaras reais e pilros ferruxentos. Ollo á presenza de gaivotas pouco comúns no inverno.
Esta zona de marisma é clave para a presenza aquí de numerosas especies, que a usan para descansar en preamar, alimentarse ou mesmo nidificar, como é o caso da lavandeira amarela. Ás súas beiras retíranse cando sobe a marea pilros, biluricos, gabitas, mazaricos, virapedras, píldoras, garzas, garzotas, corvos mariños, cullereiros comúns, gaivotas… No outono e no inverno podes chegar a detectar (pondo moita atención, pois son moi dadas a agacharse) decenas de becacinas. Tamén carriza dos xuncos, rascón europeo, pica costeira e algúns anos papoazul. Na primavera aniñan aí as lavandeiras amarelas ibéricas. Nos xardíns do paseo busca a primeira hora tordos, pombos torcaces e moitas outras aves. Entre elas, no inverno, lavandeira branca. Non é raro ademais que sobrevoen esta zona algún miñato, gabián, azor, falcón peregrino e mesmo, no inverno, aguia calzada.
Este tramo do paseo merece varias paradas para observar biluricos das rochas, virapedras, e máis exemplares das outras especies. Ao paso xunto á lagoa artificial, e se é inverno, verás algún mergullón pequeno máis. Ao lonxe, na grande illa de limo central que aparece en baixamar, acoden a alimentarse moitas aves. Nas silveiras e sebes próximas ao paseo adoita ser doada de ver a papuxa cabecinegra.
Fronte a este tramo a baixamar descobre un longo illote de area na que se pousan gabitas, gaivotón, gaivotas cabecinegras, garzotas…
Como chegar, accesibilidade e recomendacións
A contorna da ría dispón de numerosos aparcadoiros e un servizo constante de autobuses que a conectan con varios destinos próximos, incluída a cidade da Coruña. A ruta proposta discorre na súa totalidade por un paseo marítimo, o que permite gozar dela por parte de toda a cidadanía. Mentres a percorres, permanece atento ao tráfico de bicicletas, e respecta o seu carril. Se tes oportunidade de elixir a hora da túa visita, a ideal é desde dúas ou tres horas antes da preamar máxima. Por suposto, non baixes á ría: afundiríaste de inmediato nos seus fondos limosos!
Durante o teu paseo atoparás 52 paneis informativos sobre a ría e as súas aves, elaborados pola Reserva de Biosfera Mariñas Coruñesas e Terras do Mandeo. Ademais, nas beiras da ría a Aula de Natureza e Xardín Botánico Juan Lembeye (pertencente ao Concello de Culleredo) dispón dunha nutrida colección de árbores típicas de Galicia, e organiza con frecuencia actividades de educación ambiental. Non existen observatorios de aves, pero como descubrirás non son necesarios: acostumadas á trasfega de paseantes, as aves presentes permiten unha sorprendente proximidade. Máis información: https://www.baiasantacruz.org/es/panel/ria-do-burgo-culleredo-e-oleiros.
Lugares próximos de interese ornitolóxico
Praia de Santa Cristina
Tras cruzar a ponte da Pasaxe (a pé son só 20 minutos) poderás descubrir, camiño desta praia, píllaras reais, corvos mariños, garcetas ou carráns cristados. Ollo durante a baixamar aos grupos de gaivotas para detectar algunha arxéntea. Desde a propia praia, mirando para fóra da ría, é doado descubrir en inverno pentumeiros, mobellas, carolos e ás veces mergullóns de pescozo negro, sempre e cando o mar non estea moi movido!
Xunto á estrada AC-211, as arboradas beiras do río Trabe acollen galiñola e diversas forestais, con posibilidade de tordo rubio e úbalo no inverno.
É un ave de pequeno tamaño con patas bastante cortas e pes amarelos oscuros.
Ten o peito amarelo en contraste co azulado da cola e as ás.
Ten o corpo compacto, coas súas patas, pescozo e pico cortos. As patas teñen unha coloración laranxa intensa.
É unha ave de tamaño medio co pico e patas de cor escura.
Verde azulado brillante por riba, castaño alaranxado debaixo.
Curruca de tamaño medio, de aspecto robusto e dunha tonalidade grisácea en xeral.
A plumaxe do peito e da cara son laranxas.
Os mirlos acuáticos son aves rechonchas de tamaño mediano, cola curta e ás máis ben pequenas.
Na época de cría presenta unha plumaxe nupcial no que destaca a gorxa e o pescozo de color vermella, cunha mancha amarela na parte membranosa da base do pico.
A cabeza do mazarico real é de cor bastante uniforme.
Outros lugares para visitar
Igrexa románica de O Burgo (s. XII).
Torre de Celas e etnografía no Monte Xalo.
Camiño Inglés e Ruta polo Rego das Xesteiras.
Xardín Botánico “Juan Lembeye”.
Teléfonos e enderezos de interese
Para coñecer a predición meteorolóxica e os horarios das mareas, consulta a web de Meteogalicia: meteogalicia.gal. Para informarte dos horarios de autobuses, este é o teléfono da Estación de Autobuses da Coruña: 981 184 335
Concello de Culleredo: 981 677 777
Concello de Oleiros: 981 610 000
Oficina de turismo de Culleredo: Rúa do Concello, 12. Culleredo. 15189. Telf.: 981677777. turismo@culleredo.org http://turismo.culleredo.es/es/rutas/.
Oficina de turismo de Oleiros: Avenida das Américas, s/n, 15172, Santa Cristina-Perillo-Oleiros (A Coruña). : 981 904 052 / 981 631 706. turismo@oleiros.org. http://www.oleiros.org/web/concello-oleiros/turismo.
MARIÑAS CORUÑESAS E TERRAS DO MANDEO, RESERVA DE BIOSFERA
Unha Reserva de Biosfera única formada por 17 concellos, situados ao
noroeste de Galicia. Esta é a nosa Reserva de Biosfera, esta é a túa casa.
Guía Agrolimentaria de la Reserva de Biosfera (.pdf)
Guía de Excelencia RB (.pdf)
Guía para Comer Ben e Durmir Mellor (.pdf)
Guía Comidas Saudables e Sostibles (.pdf)
Calendario Produto Temporada (.pdf)
Ruta da Auga (.pdf)
Guía Agrolimentaria de la Reserva de Biosfera (.pdf)
Guía de Excelencia RB (.pdf)
Guía para Comer Ben e Durmir Mellor (.pdf)
Guía Comidas Saudables e Sostibles (.pdf)
Calendario Produto Temporada (.pdf)
Ruta da Auga (.pdf)
Facebook Twitter Youtube Instagram Vimeo Link
Reserva de Biosfera “Mariñas Coruñesas e Terras do Mandeo”
15318 Abegondo (A Coruña)